കെ റയില് സില്വര് ലൈനിനെതിരെ പ്രതിജ്ഞാ ദിനം ആചരിച്ചു കോഴിക്കോട്: സംസ്ഥാന സര്ക്കാര് നടപ്പിലാക്കുമെന്നു പ്രഖ്യാപിച്ച സില്വര് ലൈന് പദ്ധതിക്കെതിരെ കോഴിക്കോട് കാട്ടിലപ്പീടികയില് നടക്കുന്ന സത്യാഹ സമരത്തിന്റെ മുന്നൂറാം ദിനാചരണത്തിന്റെ ഭാഗമായി സംസ്ഥാന കെ റയില് വിരുദ്ധ ജനകീയ സമിതിയുടെ ആഭിമുഖ്യത്തില് നിര്ദ്ദിഷ്ട പാത കടന്നുപോകുന്ന എല്ലാ ജില്ലകളിലും പ്രതിഷേധ പരിപാടികള് സംഘടിപ്പിച്ചു. കേരളത്തെ സര്വ്വനാശത്തിലേക്കു നയിക്കുന്ന ഈ പദ്ധതി കേന്ദ്രാനുമതി ഇല്ലാതെയും കോടതി വിധികള് മാനിക്കാതെയും ദ്രുതഗതിയില് ദുരൂഹമായ രീതിയില് നടപ്പിലാക്കാനുള്ള നീക്കത്തെ എന്തുവില കൊടുത്തും ചെറുത്തു പരാജയപ്പെടുത്തുമെന്ന് സമരഭടന്മാര് പ്രതിജ്ഞയെടുത്തു. പരിസ്ഥിതി ബോധവും സാമൂഹ്യ ബോധവും മനുഷ്യത്വവുമുള്ള മുഴുവനാളുകളും ഈ പദ്ധതിയുടെ അപകടത്തെക്കുറിച്ച് മുന്നറിയിപ്പു നല്കിയിട്ടും പദ്ധതി നടപ്പിലാക്കാന് സര്ക്കാര് തുനിയുന്നത് സംശയകരമാണെന്ന് സമിതി സംസ്ഥാന പ്രസിഡന്റ് എം.പി ബാബുരാജ് കോട്ടയത്ത് നടന്ന പ്രതിഷേധ പരിപാടി ഉദ്ഘാടനം ചെയ്തു കൊണ്ട് പറഞ്ഞു. കാട്ടിലപ്പീടിക സമര കണ്വന്ഷന് പ്രശസ്ത സാഹിത്യകാരന് ആലംകോട് ലീലാകൃഷ്ണന് ഉദ്ഘാടനം ചെയ്തു. സംസ്ഥാന തല പ്രതിഷേധ പരിപാടികള്ക്ക് എസ്.രാജീവന്.,ടി.ടി ഇസ്മായില്, എം.ടി തോമസ്,കെ.ശൈവപ്രസാദ്, ചാക്കോച്ചന് മണലേല് , രാമചന്ദ്രന് വരപ്രത്ത് , ശ്രീധര് ചേര്പ്പ്, ഡോ.ഡി.സുരേന്ദ്രനാഥ്, വിനു കുര്യാക്കോസ്, ജോഷി ഫിലിപ്പ് ,ബാബു കുട്ടന്ചിറ ., സൈന തോമസ്, മുരുകേഷ് നടക്കല്, വര്ഗീസ് തോമസ്, സന്തോഷ് പടനിലം, അഡ്വ .മാത്യു വേള ങ്ങാടന്, ഉണ്ണികൃഷ്ണന് ഉണ്ണിത്താന്, എ. ജയിംസ്, കോശി പണിക്കര്, ജോണ്സണ് തോമസ്, രാമചന്ദ്രന് കരവാരം., ഇ .വി . പ്രകാശ് ,ശരണ്യരാജ്, കെ.എസ് അബ്ദുല് റഷീദ്, എ.ഷൈജു തുടങ്ങിയവര് നേതൃത്വം നല്കി.The post കെ റയില് സില്വര് ലൈനിനെതിരെ പ്രതിജ്ഞാ ദിനം ആചരിച്ചു first appeared on MalayalamExpressOnline.